কিন্তু যখনই প্লাজমোডিয়াম ওর মশার মধ্যে বৃদ্ধি পেয়ে পরিপক্ব হয়ে যায়, তখন সে পোষক মশার আচরণ নিজের স্বার্থ অনুযায়ী উল্টোদিকে বদলানো শুরু করে। ফলে মশা খুব তৃষ্ণার্ত হয়ে গোঁয়ারের মতো দুঃসাহস দেখাতে শুরু করে। প্রতিরাতেই আগের চেয়ে বেশি মানুষের সন্ধান করতে থাকে মশাটি। আর পেট ভরে গেলেও বারবার মানুষকে কামড়াতে থাকে। মশাটি যদি তখন বিরক্ত মানুষের হাতের বাড়ি খেয়ে মারাও যায়, প্লাজমোডিয়ামের তখন হারানোর কিছুই নেই! কারণ এর আগেই প্লাজমোডিয়াম মানুষের রক্তপ্রবাহে অনুপ্রবেশ করে ফেলেছে।